На основу члана 116. став 1., 2., 5., 10. и 14. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020, 129/2021 и 92/2023), члана 32. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон), члана 40. и члана 152. Статута општине Владичин Хан „Службени гласник Града Врања“, број 7/2024-пречишћени текст), Скупштина општине Владичин Хан, на седници одржаној дана 12. августа 2024. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ТЕХНИЧКЕ ШКОЛЕ У ВЛАДИЧИНОМ ХАНУ**

**I**

У Решењу о именовању чланова Школског одбора Техничке школе у Владичином Хану, („Службени гласник Града Врања“, број 17/2022 и 20/2023), врши се измена у тачки I. у делу испред Савета родитеља, подтачке 1., 2. и 3, тако што:

**Разрешавају се дужности члана Школског одбора**

**-** Славиша Ђорђевић

- Јасмина Миловановић

- Ивана Цветковић

**Именују се за чланове Школског одбора**

-Ненад Јовановић

- Саша Костић

- Драгана Костић

**II**

Мандат именованим члановима Школског одбора траје до истека мандата Школског одбора именованог Решењем о именовању чланова Школског одбора Техничке школе у Владичином Хану („Службени гласник Града Врања“ број 17/2022 и 20/2023).

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

 Правни основ за доношење овог Решења садржан је у одредбама члана 116. став 1., 2., 5., 10. и 14. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020, 129/2021 и 92/2023), члана 32. Закона о локалној самоуправи ("Службени гласник РС" број 129/2007, 83/2014 - др.закон, 101/2016 - др.закон, 47/2018 и 111/2021 - др.закон), члана 40. и члана 152. Статута општине Владичин Хан „Службени гласник Града Врања“, број 7/2024-пречишћени текст).

 Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 10. наведеног Закона прописано је које лице не може бити предложенo ни именовано за члана органа управљања.

Чланом 116. став 14. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног закона предвиђени предвиђени су услови када ће скупштина јединице локалне самоуправе разрешити, пре истека мандата, поједине чланове, укључујући и председника или члана органа управљања установе, као и на лични захтев.

 Чланом 117. став. 5. наведеног закона прописано је да изборни период новоименованог појединог члана органа управљања траје до истека мандата органа управљања.

 Како је члановима Школског одбора Техничке школе у Владичином Хану именованим испред Савета родитеља, а из реда родитеља, Славиши Ђорђевићу и Ивани Цветковић престало својство родитеља детета које похађа ову установу, те како је чланица Јасмина Миловановић поднела оставку, то се исти разрешавају дужности члана школског одбора. На предлог овлашћеног предлагача предлаже се именовање Ненада Јовановића, Саше Костића и Драгана Костића за чланове Школског одбора Техничке школе у Владичином Хану испред Савета родитеља.

На основу напред наведеног донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**Број: 06-91/11/24-I**

**Дана: 12. августа 2024. године**

 **ПРЕДСЕДНИЦА,**

 **Данијела Поповић**